**Публій Сульпіцый Квірыній** (лац.: Publius Sulpicius Quirinius, стар.-грэч.: Κυρήνιος, варыянты транскрыпцыі — *Квірыній, Кірыній, Кірэній*; нар. каля 45 года да н.э.; памёр 21 год н.э.) — старажытнарымскі палітычны дзеяч, консул 12 года да н.э.; двойчы рымскі намеснік правінцыі Сірыі (4 год да н.э. і 6 год н.э.). Праведзены ім па наказе цэзара Аўгуста перапіс насельніцтва перасякаецца з біблейскай, новазапаветнай гісторыяй (Лук. 2:2): з прычыны гэтага перапісу Іосіфу з Марыяй давялося адправіцца ў родны горад Віфлеем, дзе і нарадзіўся Ісус.

Жыццядзейнасць
--------------

Публій Сульпіцый паходзіў з італійскага горада Ланувій. Сярод яго продкаў не было найвысокіх магістратаў Рымскай рэспублікі.

Пра раннія этапы кар’еры Квірынія нічога не вядома. У 15 году да н.э. ён быў праконсулам правінцыі Крыт і Кірэнаіка, дзе паспяхова змагаўся з племем гарамантаў. Вярнуўшыся ў Рым з рэпутацыяй удачлівага палкаводца, ён быў абраны консулам на 12 год да н.э.. Пазней Аўгуст прызначыў яго намеснікам Галатыі і Памфіліі (5 — 3 гады да н.э.), дзе Квірыній авалодаў крэпасцю гама­на­даў, народнасці Кілікіі.

У якасці дарадцы знаходзіўся ў свіце ўнука імператара Аўгуста, Гая Цэзара, у падарожжы на Усход (1 г. да н.э. — 4 г. н.э.).

Пасля — рымскі ўладар Сірыі (па каляндарным вылічэнні той эпохі 759—764 года ад заснавання Рыма).

Дзева Марыя і Іосіф перад губернатарам Квірыніем у час перапісу. Царкоўная мазаіка, музей Карыя, Стамбул.
### Рымскі намеснік Сірыі

Пасля выгнання Ірада Архелая ў 6 годзе — дата, засведчаная Касіем Дыёнам, — Юдэя падпала пад наўпростае кіраванне Рыма і ўвайшла ў склад правінцыі Сірыі, і імператар Аўгуст прызначыў праконсула Квірынія ў Сірыю спаганяць падаткіІосіф Флавій. У той жа час Капоній быў пасланы пракуратарам у Юдэю, але Квірыній прыйшоў і туды, бо збор падаткаў ва ўсёй правінцыі быў яго адменным абавязкам. Для вызначэння падлеглай да спаганяння сумы быў зроблены па загадзе цэзара перапіс мясцовага насельніцтва: апроч ліку душ, кожны абавязаны быў паказаць свой стан і памер зямлі, якой валодаў.

Збор падаткаў з перапісам выклікаў вялікае незадавальненне сярод яўрэяў, і адкрыты мяцеж быў папярэджаны толькі стараннямі першасвятара Язара. І ўсё ж вынікам стала паўстанне Юды Галілеяніна і ўтварэнне партыі зелотаў. Іосіф Флавій кажа пра гэты збор таксама і ў іншым месцы.

### Сям’я

* Першая жонка — Клаўдзія, дачка Апія Клаўдыя Пульхра, консула 38 г. да н.э..
* Другая жонка — Эмілія Лепіда (каля 4 года н.э.; развод каля 18 года).

Крыніцы
-------

1. ↑  Tac. Ann. III 48
2. ↑  XV, 27
3. ↑  ib. XVIII, 1, § 1
4. ↑  ib. 2, § 1
5. ↑  Юдаў. войн. VII, 8, § 1

Літаратура
----------

* Іосіф Флавій. Юдэйскія старажытнасці.
* Мэцью Бансон. Энцыклапедыя Рымская імперыя. М. Тэра — Кніжны клуб, 2001. Артыкул «Квірыній Публій Сульпіцый».

Спасылкі
--------

* Публій Сульпіцый Квірыній (руск.). — біяграфія на сайце ancientrome.ru.

|  |  |
| --- | --- |
| ⚙️   Слоўнікі і энцыклапедыі | Біблейская · Бракгаўза і Эфрона · Яўрэйская Бракгаўза і Эфрона · Праваслаўная · Рэальны слоўнік класічных старажытнасцей · Treccani |
| Генеалогія і некрапалістыка | genealogics.org |
| Нарматыўны кантроль | BAV: ADV10006199 · GND: 118875124 · ISNI: 0000 0003 7146 5449 · VIAF: 88610735, 89149841923302841387 |